Terry Oldfield

Terence «Terry» Oldfield (født 12. august 1949) er en engelsk fløytist og komponist som mest er kjent for sine komposisjoner innen musikkartene New age, World, Ambient og Chill. Han er bror til Sally og Mike Oldfield.

Hans tidligste musikalske opplevelser var i utallige folkemusikk-klubber som dukket opp i Storbritannia på slutten av 1960-tallet og begynnelsen av 1970-tallet, og han ble inspirert av sangene til Leonard Cohen, Bert Jansch, John Renbourn og Bob Dylan. Oldfield forlot skolen som 16-åring for å reise verden rundt og jobbet som roadie for forskjellige band, inkludert The Byrds. Under et lengre opphold på den greske øya Hydra tok han opp sitt første musikkinstrument, fløyten. På begynnelsen av 1970-tallet dannet han og broren Mike bandet «Barefoot», som spilte rock'n'roll på høyskoler og klubber over hele Storbritannia. Broren Mike komponerte senere den kjente Tubular Bells, hvor Oldfield spilte fløyte i liveopptredenen i Queen Elizabeth Hall 25. juni 1973 i London. Oldfield spilte også på Mikes album Hergest Ridge (fløyter - ukreditert), Ommadawn (pan-fløyte) og på Incantations (fløyte).

Oldfields karriere begynte for alvor da han ble bedt av BBC om å komponere musikk for TV-serien Great Railway Journeys of the World. Siden den gang har Oldfield komponert musikk for over 50 film- og TV-produksjoner, mottatt to Emmy-nominasjoner, for Land of the Tiger og Twilight of the Dreamtime, samt en BAFTA-nominasjon for BBC-serien Kingdom of the Ice Bear. Han jobbet også på Meerkats United, som i en avstemming ble kåret til «Beste dyrelivfilm noensinne». Oldfield hadde en tilknytning til New World Music, et av verdens ledende «World» musikkselskap, i over 10 år og har her over 15 innspillinger. I 2001 signerte Oldfield en kontrakt med New Earth Records i Santa Fe i New Mexico. Hans arbeider inneholder et bredt spekter av rolige fløytemelodier, og han har latt seg påvirke av stemninger fra hele verden. Oldfield har solgt over én million album over hele verden.

I 2001 flyttet Oldfield til Australia. Han har siden 2003 samarbeidet med Soraya Saraswati, som synger og spiller keyboard på noen av hans album, de giftet seg i 2007.

Album 

 Sunshine Holidays – 1983
 In Search of the Trojan War – 1985
 Cascade – 1986
 Reverence – 1986
 Return to Treasure Island – 1987
 In the Presence of Light – 1987
 Resonance – 1988
 Star of Heaven – 1989
 Spirit of the Rainforest – 1990
 Angel – 1990
 Zen – 1991
 Illumination – 1992
 Spiral Waves – 1992
 Out of the Depths – 1993
 Spirit of Africa – 1993
 Australia – 1994
 Spirit of Tibet – 1994
 Earth Spirit – 1995
 Icon – 1995
 Theme for the Telford Time Machine – 1996
 Spirit of India – 1996
 South East Asia – 1997
 All The Rivers Gold – 1999
 Music for Wildlife – 2000
 Reflections – The Best of Terry Oldfield 1985–1995 – 2000
 Across the Universe – 2000
 Spirit of the World – 2000
 Turning Point 2002
 A Time for Peace – 2003
 Yoga Harmony – 2004
 Celt – 2004
 De Profundis / Out of the Depths II – 2005
 Ethereal – 2005
 Reiki Harmony – 2006
 Om (med Medwyn Goodall) - 2007
 Labyrinth – 2007
 Mandala: Circle of Chant - 2008
 Yoga Nidra (med Soraya Saraswati) – 2009
 Silent Night, Peaceful Night - 2010
 Healing Sound Journey (med Soraya Saraswati) – 2011
 Journey into Space (med Mike Oldfield) – 2012
 Peaceful Hearts (med Soraya Saraswati) – 2013
 Sacred Touch Music For Massage - 2015
 Namaste (med Soraya Saraswati) – 2016
 Sky Dancer (med Carlos Garo) – 2017
 Temple Moon (med Soraya Saraswati ) - 2017
 On Fire - 2018
 Rhapsody - 2018
 Soundscapes For Awakening - 2018
 Forever One (med Soraya Saraswati ) - 2019
 Healing Hands Subliminal Music For Massage - 2019
 Music For Relaxation – 2019
 Pure Flute – 2019
 Australia Waking The Spirit – 2020
 Tears For Tibet - 2020
 Dancing Through The Chakras (med Soraya Saraswati ) – 2020
 Chkra Clearing and Healing Sound (med Soraya Saraswati ) – 2020
 Making Tracks - 2020
 Guardian Angel - 2020

Referanser

Eksterne lenker 
 
 
 

New Age-musikere
Verdensmusikkgrupper